

Poreč, 21. listopada 2022.

* PRIOPĆENJE ZA MEDIJE

**TZG Poreč objavila Javni poziv za dodjelu potpore**

**iz programa "Potpore manifestacijama u 2023. godini“**

Turistička zajednica grada Poreča objavila je Javni poziv za dodjelu potpore iz programa **„Potpore manifestacijama u 2023. godini“**.

Predmet Javnog poziva je dodjela bespovratnih novčanih sredstava Turističke zajednice grada Poreča za manifestacije na teritoriju Grada Poreča – Parenzo od međunarodnog, nacionalnog ili regionalnog značaja kao glavnog motiva dolaska turista u destinaciju, a koja doprinose sljedećim ciljevima:

* unapređenju/obogaćivanju turističkog proizvoda/ponude destinacije Poreč,
* razvoju sadržaja koji omogućavaju produljenje turističke sezone,
* povećanju ugostiteljskog i drugog turističkog prometa, posebice u pred- i podsezonskom razdoblju,
* jačanju snage brenda porečkog turizma,
* stvaranju prepoznatljivog imidža porečkog turizma,
* podizanje marketinške vrijednosti destinacije.

**Sredstva potpore odobravat će se za organizaciju i realizaciju manifestacija, i to:**

1. zabavne manifestacije,
2. sportske manifestacije,
3. kulturne manifestacije,
4. eno-gastronomske manifestacije,
5. povijesne manifestacije,
6. tradicijske manifestacije,
7. umjetničke manifestacije,
8. kongrese,
9. ostala manifestacije koja mogu pridonijeti ciljevima Javnog poziva.

**Sredstva su namijenjena za sufinanciranje troškova nabave roba i usluga za neposrednu realizaciju manifestacija i to:**

* najam opreme (audio i vizualna tehnika, pozornica i sl.),
* nabava radnog/potrošnog materijala vezanog za organizaciju manifestacije,
* najam prostora za održavanje manifestacije,
* najam prijevoznih sredstava u svrhu prijevoza organizatora i izvođača vezan uz organizaciju manifestacije,
* troškove smještaja, putne troškove izvođača i vanjskih suradnika,
* honorare (temeljem ugovora) izvođača i vanjskih suradnika,
* zakup medijskog prostora i/ili troškove promocije manifestacije u zemlji i inozemstvu (oglašavanje u tisku, na radiju, vanjsko oglašavanje, online oglašavanje),
* usluge zaštitarske službe,
* izradu promotivnih i informativnih materijala namijenjenih promociji manifestacije (prospekti, karte, CD, DVD, filmovi, grafičko oblikovanje i izrada oglasa i drugih promotivnih alata i dr.),
* druge troškove neposredne organizacije manifestacije, koje TZG Poreča smatra opravdanim.

**Za sredstva potpore mogu se kandidirati pravne i fizičke osobe i to:**

* trgovačka društva,
* obrti,
* zadruge,
* nacionalni sportski savezi,
* javne ustanove,
* ustanove u kulturi,
* umjetničke organizacije,
* jedinice lokalne i regionalne samouprave,
* udruge.

TZG Poreč može Organizatoru odobriti potporu do najviše 50% opravdanih/prihvatljivih troškova manifestacije. TZG Poreč može od Organizatora zatražiti uvid u finalni troškovnik te ga usporediti sa prijavom na Javni poziv. Ukoliko postoji značajnije odstupanje može se od Organizatora zatražiti pismeno pojašnjenje koje će se predočiti Komisiji za manifestacije, a prijedlog uputiti Turističkom vijeću koje može utvrđenu potporu potvrditi, ne potvrditi ili je korigirati.

**Više informacija o Javnom pozivu, uvjetima poziva kao i dokumentacija za kandidiranje** možete pronaći na Internet stranicama TZG Poreč: <https://www.myporec.com/hr/o-nama/natjecaji>

Organizatori manifestacije, prijavu/zahtjev s cjelokupnom dokumentacijom iz Javnog poziva, podnose TZG Poreča. Kandidature se dostavljaju u zatvorenoj omotnici s naznakom **„Javni poziv za potpore manifestacijama u 2023. godini – ne otvaraj“**.

Kandidature se šalju na adresu:

**Turistička zajednica Grada Poreča, Zagrebačka 9, 52440 Poreč**

**Krajnji rok za podnošenje prijava/zahtjeva je 04.11.2022. godine (u obzir dolaze i kandidature s datumom otpreme pošte od 04.11.2022.).**

TURISTIČKA ZAJEDNICA

GRADA POREČA